AQShning O'zbekiston, Qozog'iston va Qirg'izistonga elchilikka nomzodlari Senat huzurida 
Jonatan Henik, Lesli Vigeri va Daniel Rozenblum O'zbekiston, Qirg'iziston va Qozog'istonga yangi elchilar sifatida yo'l olishga tayyor. 
Vashington — Rozenblum uchun bu ikkinchi elchilik bo'ladi. 2019-yildan shu kungacha u O'zbekistondagi elchi. Henik va Vigeri uchun esa ilk imkoniyat. Prezident Jo Bayden ko'rsatgan bu nomzodlar 27-iyul kuni Senat Tashqi aloqalar qo'mitasida so'zlab, maqsadlarini tushuntirdi. Elchi sifatida ishni boshlash uchun ular Senat tasdig'idan o'tishi kerak. Har bir nomzodga ko'ra, AQSh bu davlatlarning mustaqilligi, suvereniteti va hududiy yaxlitligini quvvatlashda davom etadi va serqirra hamkorlik tomon intilaveradi. Nomzodlar Rossiyaning Ukrainadagi urushini la'natlab, Vladimir Putin va u boshliq tuzumga qarshi sanksiyalarning Markaziy Osiyoga ta'siri yuzasidan samimiy muloqot olib borishga shay ekanini aytdi. Ular bu davlatlar Rossiya iqtisodi bilan chuqur ildizga ega ekanini tan oladi. Diplomatlar har bir masalada adolat ta'minlanishi kerak, deya ta'kidlaydi, ya'ni Markaziy Osiyo mamlakatlari sanksiyalardan zarar ko'rmasligi uchun ularga ko'maklashish zarur, ammo kompaniyalar ataylab Rossiyani, jumladan uning harbiy tizimini quvvatlayotgan bo'lsa, jazolanadi. Nomzodlar, shuningdek, Xitoy siyosatiga nisbatan ogohligini aytib, uning Markaziy Osiyoga qo'shni Shinjon hududida "uyg'urlarga nisbatan genotsid"ni qoraladi. U yerda qozoqlar, qirg'izlar va boshqa turkiy elatlar ham ezilmoqda va "bunga ko'z yummaymiz" degan bayonotlar yangradi. "O'zbekiston Markaziy Osiyodagi dinamik mamlakat. 2016-yilda siyosiy, iqtisodiy va ijtimoiy islohotlar e'lon qilinganidan beri AQSh ularni olqishlab kelmoqda", - deydi Henik. "O'zgarishlarni quvvatlaymiz, inson huquqlaari va demokratik boshqaruv yo'lidagi islohotlarda va iqtisodiy taraqqiyotda O'zbekiston bilan sherikmiz". "O'zbekiston hukumati bilan yanada yaqindan ishlab, islohotlar jadallashishi va samara berishi uchun harakat qilaman. Mas'uliyatli, xalq oldida javobgar demokratik institutlarni shakllantirishga, mustaqil media va fuqaro jamiyati taraqqiy ettirishga va qonun ustuvorligiga undayman. Hammaning, jumladan eng zaif va chetlashtirilgan guruhlarning haq-huquqlari himoya qilinishiga undayman", - deydi Henik. U Senatdagi nutqida xotin-qizlar, diniy ozchiliklar va Henik fikricha, AQSh-O'zbekiston xavfsizlik va Afg'oniston bilan bog'liq masalalarda ham yakdil bo'lishi kerak. Diplomat o'tgan 30 yilda erishilgan yutuqlarni mustahkamlash niyatida. "Ikki tomonlama va mintaqaviy xavfsizlik, jumladan huquq-tartibot va kontrterrozim sohalaridagi hamkorlik kengaytirish ham asosiy maqsadlarimdan biri", - deydi Henik. Qirg'iziston hukumati korrupsiya va uyushgan jinoyatga qarshi kurashishni va'da qilgan, deydi Vigeri. siyosiy va ijtimoiy erkinliklar, qonun ustuvorligi, mustaqil sud va boshqa me'yorlar targ'ibotigacha, Vigeri nazarida Amerika Qirg'izistonga ko'makni oshirishi kerak. "Qirg'izistonda rahbariyat o'tgan 30 yilda erishilgan demokratik yutuqlarni boy bermasligi zarur. Men fuqaro jamiyatini himoya qilaman, demokratik boshqaruvdagi muammolarni ko'taraman, korrupsiyani qoralayman, so'z erkinligi va fuqarolarning uyushishiga qarshi harakatlarga diqqat qarataman. Amerika va Qirg'iziston xalqlarining Rozenblum har bir mamlakat mustaqilligi va suvereniteti hurmat qilinishi lozim, deya ta'kidlaydi. "AQSh Qozog'iston mustaqilligini birinchilardan bo'lib 1991-yildayoq tan olgan. Maqsadim, u yerda elchilikka tasdiqlansam, Qozog'iston hukumati va xalqi bilan yaqindan ishlash va ular o'z kelajagini o'zlari, hech kimning bosimisiz belgilashida yordam berish". "Asrlar davomida bosqin ostida yashagan bu xalq suverenitetet va hududiy erkinlikni yuksak baholaydi. Qozog'iston bu tamoyillar xalqaro tartibning asosi ekanini tushunadi". Elchi sifatida, u Nur-Sultonda bu borada dangal gapirmoqchi. Rozenblum Nur-Sultonga uch yirik maqsad bilan borishga shay: Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.